ཁྱུང་པོའི་བླ་ཆུང་བློ་གྲོས་རྒྱལ་མཚན་གྱི་ཡབ་ནི།ཁྱུང་པོ་སྟེང་ཆེན་ཕྱོགས་ནས་ཡིན་ནམ་སྙམ་སྟེ།གླེང་གཞི་བསྟན་པའི་འབྱུང་ཁུངས་ལས།འདི་ནི་མདོ་སྟོད་དུ་ཁྱུང་པོ་རིན་པོ་ཆེ།ཕ་རིན་ཆེན་རྒྱལ་མཚན་འདས་པའི་ཕྱི་ལོ་དེ་ལ་བརྩིས་པའོ།།ཞེས་འཁོད་པ་དང་།ཁྱུང་རབས་ལས།དེ་རྣམས་ཀྱི་དབོན་པོ་རིན་པོ་ཆེ་བསོད་རྒྱལ་ནི།སྐུ་མཚན་དཔེ་དང་ལྡན་པ་།ཐུགས་མངོས་ཤེས་མངའ་བ།ཆེ་བཙུན་བཟང་གསུམ་འཛོམས་པ།བསོད་ནམ་དང་འབྱོར་བ་ཚོགས་པ།བོན་པོ་རྣམས་དང་།བོད་ཁམས་སྤྱིའི་ཕ་རྒན་དུ་བཀུར་བ།མཚན་ཡོངས་སུ་གྲགས་པ་དེ།རབ་སྒང་དུ་བོན་དགོན་གཅིག་ལ་གདན་དྲངས།བུ་འབོར་སྒང་དུ་སླེབས་དུས་གཞི་བདག་ཐམས་ཅད་བསུ་བ་བྱུང་།།ཞེས་ཁྱུང་པོ་སྟེང་ཆེན་གྱི་ཁྱུང་བླ་རྣམས།མདོ་སྨད་དུ་ཕེབས་པར་གསལ་བས།ཤར་རྫ་ཁོག་ཏུ་སྲས་པོ་འཁྲུངས་པ་དང་།ཕྱིས་སུ་སྟེང་ཆེན་དུ་ཡབ་འདས་ཀྱང་།བླ་ཆུང་ཁོང་མ་ཡུམ་གྱི་ཡུལ།ངང་སྐྱའི་རི་ཁྲོད་སོགས་སུ་བཞུགས་སམ་སྙམ་མོ།།།།